तंबाकू उत्पादों का विज्ञापन नहीं करेंगे संजय दत्त  
दत्त ने कहा कि उन्हें अहसास हो गया है कि इन ब्रांड प्रमोशनों से युवाओं पर प्रतिकूल प्रभाव पड़ता है।
बॉलीवुड के सितारे संजय दत्त ने तय किया है कि वह अब गुटखा ब्रांडों और तंबाकू उत्पादों का विज्ञापन नहीं करेंगे।  दत्त ने कहा कि उन्हें अहसास हो गया है कि इन ब्रांड प्रमोशनों से युवाओं पर प्रतिकूल प्रभाव पड़ता है। दत्त के करीबी सूत्रों ने बताया कि दत्त ने अखबार की खबरों में पढ़ा कि डॉक्टरों ने एक पत्र लिख कर उन्हें गुटखा उत्पादों का प्रचार बंद करने को कहा है। उन्होंने कहा हालांकि दत्त को कोई पत्र नहीं मिला है लेकिन उन्होंने तंबाकू उत्पादों का विज्ञापन न करने का फैसला किया है। वह अब गुटखा ब्रांडों के अनुबंध को आगे नहीं बढ़ाएंगे।